Subaxdii 15aad ee aan qalnaa baa waxaa ii yimid Prof Sr Williams iyo dhakhtarad la socotay, waxay iga waraysteen sida itaalkaygu yahay markii ay I dhagaaysteen waxay ii sheegeen in aan maanta ka baxayo cusbitaalka, waxay amreen in kalkaaliye guriga iigu yimaado oo uu dawada I siiyo ilaa inta aan ka baranayo sida dawada loo qaato, waxa kale oo ay ii sheegeen in aanan London ka bixi Karin muddo saddecx bilood ah, waxaana degay guri ay leedahay gabadh la yidhaahdo Faadumo Dhooqa-Ruug oo ku yaala xaafada Camden meel u dhaw saldigga tareenbada ee Kings Cross, mudadii aan gurigaas joogay waxaan galabtii ku lugayn jiray beerta Camden, waxaa ila lugayn jiray Cabdule Qoryoliqe, Yaasiin Afdheere, Xusseen Cali Saylaan, Cabdilcasiis Farabadane, Cabdirashiid Qoor, Eng Maxamed Cali Maad, iyo dhalinyaro kale, saddex bilood ka dib baan dhakhtarkii ku noqday, waana la I baadhay, waxaana la ii sheegay in aan fiicanahay oo aan safri karo balse in aan lix bilood kasta London baadhitaan u imaado.
